་བསྟན་པ་དང་། དེ་ནས་ཤར་དང་ལྷོ་དང་ནུབ་ཏུ་བསྟན་པ་ལ་སྔ་མའི་རྩེ་མོ་ཕྱི་མའི་རྩ་བས་ནོན་
པར་བཀྲམ་ཞིང་། དེ་ནས་ཐབ་ཁུང་གི་ནང་དུ་ཡང་ཀུ་ཤ་ཐུང་བ་བ་ལང་གི་རྣ་བ་ལྟ་བུས་བུད་ཤིང་
རྣམས་ཅི་རིགས་པར་གཡོག་པར་བྱའོ། །དེ་ནས་མེ་སྦར་བ་ནི་རྒྱུན་བཞག་གི་མེའམ། རྩེ་མོའི་ཆ་
ལས་བྱས་པའི་གཙུབ་ཤིང་གི་མེ་ལས་འཇག་མ་གཙང་མའི་མེ་སྒྲོན་ཚད་དང་ལྡན་པ་ཤར་ལྷོ་ནས་
ཁྱེར་འོངས་ཏེ། ཐབ་ཀྱི་གཡས་ཕྱོགས་ནས་བསྐོར་ནས། ཐབ་ཀྱི་བུད་ཤིང་དུ་བཅུག་ལ། ཁ་དང་
ལས་ཀྱི་གོས་ལ་སོགས་པས་མི་སྦར་བར། ཨུ་དུམ་ཝ་ར་དང་། ཨ་ཤོ་ཐ་དང་། སྒྲོ་དང་། ལོ་མ་
དང་། ཤོག་བུ་དང་། གོས་གཙང་མ་ལ་སོགས་པའི་རླུང་ཡབ་གཙང་མས་མེ་ཚུལ་བཞིན་དུ་སྦར་
བར་བྱའོ། །བསང་གཏོར་བྱ་བ་ནི། དེ་ནས་མེ་དུ་བ་ཆུང་བ་དང་། མེ་ལྕེ་རྣལ་མར་འབར་བའམ།
དཀར་བོ་རྩེ་བཞི་གཅིག་ཏུ་གྱུར་པ་ན། སྔར་ལྟར་བསང་ཆུ་དང་བདུད་རྩིས་མེ་དེ་ཉིད་ལ་གཡས་
སྐོར་གྱིས་བསང་གཏོར་ལན་གསུམ་བྱའོ། །དེ་ནས་མེ་ལྷ་བསྐྱེད་ཅིང་སྤྱན་དྲང་བ་ནི། རང་ཉིད་
ཆུའི་དཀྱིལ་འཁོར་གྱི་པད་ཟླའི་གདན་ལ། ཨོཾ་ལས་བྱུང་བའི་རྣམ་པར་སྣང་མཛད་དུ་བསྒོམས་
ནས། སྨྲ་བ་གཞན་བཅད་དེ། ལག་པ་གཉིས་དྲི་བཟང་གིས་བྱུགས་ནས། རྡོ་རྗེ་དྲིལ་བུ་བཟུང་
ཞིང་འདུག་ལ། ༀ་ལས་བྱུང་བའི་རྣམ་པར་སྣང་མཛད་དུ་བསྒོམས་ནས། སྨྲ་བ་གཞན་བཅད་དེ།
ལག་པ་གཉིས་དྲི་བཟང་གིས་བྱུགས་ནས། རྡོ་རྗེ་དྲིལ་བུ་བཟུང་ཞིང་འདུག་ལ། ༀ་ལས་བྱུང་
བའི་ཐབ་དཀར་ཞིང་ཟླུམ་པའི་དབུས་སུ་བཾ་ལས་བྱུང་བའི་ཆུའི་དཀྱིལ་འཁོར་དཀར་ཟླུམ་བུམ་
པས་མཚན་པའི་དབུས་སུ། རཾ་ལས་མེའི་དཀྱིལ་འཁོར་དམར་བོ་གྲུ་གསུམ་གྱིས་དབུས་སུ། རཾ་
ལས་ཞི་བའི་མེ་ལྷ་འཛིན་བྱེད་ཅེས་བྱ་བ། སྐྲ་མདོག་དཀར་བོ་རལ་བའི་ཐོར་ཚུགས་ཅན། མིག་
གསུམ་པ། ལག་པ་བཞི་བ། ཕྱག་གཡས་གཉིས་ཀྱིས་བགྲང་ཕྲེང་དང་མི་འཇིགས་པའི་ཕྱག་རྒྱ།
215

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
གཡོན་པ་གཉིས་ཀྱིས་བྱུགས་པ་དང་། རིལ་བ་སྤྱི་བླུགས་འཛིན་པ། གོས་དཀར་བོ་བགོས་པ།
སྲད་བུ་དཀར་བོའི་སེ་རལ་ཁ་ཐོགས་པ། སྙིང་གར་སུམ་མདོ་རིས་ཀྱི་མཚན་མ་ཅན་ལ་ཡི་གེ་
རས་མཚན་པ། མེ་ལྕེ་དཀར་བོ་འཕྲོ་བ་བསམས་ཏེ། སྙིང་གའི་རང་གི་འོད་ཟེར་གྱི་ལྕགས་ཀྱུས་
རང་འདྲ་བའི་ཡེ་ཤེས་སེམས་དཔའི་མེ་ལྷ་མེ་མཚམས་ནས་དྲང་སྲོང་གིས་ཡོངས་སུ་བསྐོར་བ
སྤྱན་དྲངས་པར་བསྒོམ་ཞིང་། ལག་པ་གཡོན་པས་གཡས་པའི་མཁྲིག་མའི་རྩ་བ་ནས་བཟུང་།
གཡས་པ་ཀུ་ཤ་དང་བཅས་པ་མི་འཇིགས་པ་སྦྱིན་པའི་ཕྱག་རྒྱ་བཅས་ལ། མཐེ་བོང་གི་རྩེ་མོ་
སྲིན་ལག་གི་རྩ་བར་འཛུགས་བཞིན་པའི་ཕྱག་རྒྱ་དང་། ༀ་ཚུར་བྱོན་ཚུར་བྱོན་འབྱུང་བོ་ཆེ། །ལྷ་
ཡི་དྲང་སྲོང་བྲམ་ཟེ་མཆོག །སྲེག་བླུགས་ཞལ་ཟས་བཞེས་སླད་དུ། །འདིར་ནི་ཡང་དག་བསྙེན་
པར་མཛོད། །ཅེས་དང་། ཨོཾ་ཨགྣི་ཡེ། ཨཱ་དཱི་བྱ། ཨཱ་དཱི་བྱ། ཨཱ་བི་ཤ ཨཱ་བི་ཤ མ་ཧཱ་ཤྲི་ཡེ། ཧཱ་
བྱ་ཀ་བྱ་བཱ་ཧ་ན་ཡ་སྭཱ་ཧཱ། ཞེས་པས་སྤྱན་དྲངས་ལ། ལག་པ་གཡོན་པའི་རྡོ་རྗེ་མཆོད་རྫས་རྣམས་
བསང་གཏོར་བྱས་ནས། ཨོཾ་ཨགྣི་ཡེ་ཨཉྙཾ་པྲ་ཏིཙྪ་ཡེ་ཧཱུཾ་སྭཱ་ཧཱ། དེ་བཞིན་དུ། ཨོཾ་པཏྱཾ། པུ་ཥྤ།
དྷ་པེ། དྭི་པཾ། ནེ་ཝི་ཏྱེ་པྲ་ཏིཙཱ་ཡེ་ཨཱཿཧཱུྃ་སྭཱ་ཧྭ། ཞེས་པས་མཆོད་ལ། ཛཿཧཱུྃ་བྃ་ཧོཿ༔ ཞེས་པས།
དམ་ཚིག་པ་ལ་དགུག་གཞུག་བཅིང་མཉེས་བྱ་སྟེ། དེ་བཞིན་གཤེགས་པ་ཐམས་ཅད་ཀྱིས་
དབང་བསྐུར་རྣམ་སྣང་གིས་དབུ་བརྒྱན་པར་གྱུར་ཏོ། །དེ་ནས་ཞོ་ཟན་དབུལ་བ་ནི་ལག་པ་བྱང་
ཆུབ་མཆོག་གི་ཕྱག་རྒྱ་གཉིས་སུ་བྱ་སྟེ། གཡོན་དགང་གཟར་དང་། གཡས་བླུགས་གཟར་འཛིན་
པས། མར་བླུགས་གཟར་བདུན་གྱིས་དགང་གཟར་བཀང་ལ། ཐ་མའི་ཚེ་སྟེང་འོག་ཁ་སྦྱོར་
བཞིན་པས། ལག་པ་གཉིས་པུས་མོའི་ནང་ལས་མི་འདའ་བར་བྱ་སྟེ། དགང་བླུགས་ཀྱི་ཁ་ལ་ཧཱུཾ་
དང་། མེ་ལྷའི་ལྕེ་ལ་རཾ་ཡིག་བཀོད་ནས། དགང་བླུགས་གཡས་སུ་བསྐོར་བས་མེ་ལྷའི་ཞལ་ཅུང་
ཟད་གདངས་པར་ཕུལ་བས་གསོལ་བར་བསམ་ཞིང་། ན་མཿ༔ ས་མནྟ་བུད་དྷཱ་ནཱཾ། ཨགྣི་ཡེ་སྭཱ་ཧཱ།
216

༄༅། །དཔལ་གསང་བ་འདུས་པ་བཞུགས་སོ། །
༼རྨ
:
ཞེས་པ་ལན་གསུམ་གྱིས་ཞལ་དུ་བདུད་རྩི་དབུལ་ལོ། །དེ་ནས་རྫས་སྦྱང་བ་ནི། ཨོཾ་བཛྲ་ཀཱི་ལ་ཡ་
ཨོཾ་བཛྲ་མུད་ག་རཱ་ཀོ་ཌ་ཡ་ཧཱུཾ། ཞེས་པའི་སྔགས་རྒྱས་བགེགས་ཐམས་ཅད་ཕུར་བུས་གདབ་
ཅིང་། གཡས་སྐོར་ནས་མེ་ལ་སོགས་པ་ཐམས་ཅད་བསང་སྦྱང་བྱའོ། །སྲེག་རྫས་དབུལ་བ་
སོགས་ནི། དང་བོར་སྔར་ལྟར་མར་དགང་བླུགས་གཅིག་ཕུལ་ལ། ཨོཾ་ཨགྣི་ཡེ་སརྦ་པཱ་པཾ་ཤཱནྟིཾ་ཀུ་
རུ་ཡེ་སྭ་ཧཱ། ཨོཾ་བོ་དྷི་པྲིཀྵ་ཡ་སྭཱ་ཧཱ། ཞེས་པ་ལ་སོགས་པ་འཆད་པར་འགྱུར་བ་ལྟར། ཡམ་ཤིང་
ལ་སོགས་པའི་སྲེག་རྫས་ཐམས་ཅད་བདུན་བདུན་ཕུལ་ནས་སླར་ཡང་མར་དགང་བླུགས་གཅིག་
ཕུལ་བས་ཞོ་ཟན་བྱའོ། །དེ་ནས་སླར་ཡང་ལས་སྔགས་ཀྱིས་བསང་གཏོར་བྱས་ཏེ་དང་བོར་མར་
དགང་བླུགས་གཅིག་ཕུལ་ནས་སླར་ཡང་སྲེག་རྫས་ཐམས་ཅད་རེ་རེ་ཞིང་བརྒྱ་ལ་སོགས་པ་ཕུལ་
ཏེ། སོ་སོའི་མཐར་མར་དགང་བླུགས་གཅིག་ཕུལ་ནས། སྔར་ལྟར་ཨོཾ་ཨགྣི་ཡེ། བདག་གམ་ཆེ་
གེ་མོ་འཁོར་དང་བཅས་པའི་ནད་གདོན་སྡིག་སྒྲིབ་ཐམས་ཅད་ཞི་བར་མཛད་དུ་གསོལ་སྭཱ་ཧཱ།
ཞེས་བསྐུལ་ཏེ། ༀ་ཛི་ན་ཛིཀ ཏེ་ཛཿཏེ་ཛཿ སིད་དྷི། སིད་དྷི། སཱ་དྷ་ཡ་སྭཱ་ཧཱ། ཞེས་པས་གཟི་
བྱིན་བསྐྱེད་པར་བྱ་ཞིང་ལྷ་དང་སྔགས་ལས་འོད་ཟེར་དཀར་བོས་བདུད་རྩི་ལྟ་བུ་འཕྲོས་པས་
བསྒྲུབ་བྱའི་ནད་སོགས་ཞི་བར་བལྟས་ནས། ལས་སྔགས་ཀྱི་བསང་ཆུ་དང་། བདུད་རྩིས་བསང་
གཏོར་བྱ་སྟེ། སྔར་ལྟར་མཆོད་ཡོན་ལ་སོགས་པས་མཆོད་དོ། །ལས་སྔགས་ཀྱི་འཐོར་འཐུང་ཕུལ་
བས། མེ་ལྷ་ཉིད་མེ་འབར་བའི་རྣམ་པར་ཐིམ་པར་གྱུར་ཏོ། །ཡེ་ཤེས་ཀྱི་མེ་ལྷ་མཆོད་པ་ནི། སྤྱན་
དྲང་བསྲུང་ཞིང་ཞོ་ཟན་དབུལ། །བསང་སྦྱང་སྲེག་རྫས་ལ་སོགས་སྦྱིན། །གསོལ་གདབ་ཐོག་
མཐར་དགང་བླུགས་དབུལ། །ལས་མཐར་སྙིང་བོ་གཟི་བྱིན་བསྐྱེད། །ཅེས་པ་ལ་སྤྱན་དྲང་བ་ནི།
དད་པ་དང་ནི་དམ་ཚིག་གིས། །ཚུར་གཤེགས་ཚུར་གཤེགས་བཅོམ་ལྡན་འདིར། །བདག་གི་
མཆོད་ཡོན་འདི་བཞེས་ནས། །སྦྱིན་སྲེག་མཆོད་པས་དགྱེས་པར་མཛོད། །ཨོཾ་སརྦ་ཏ་ཐཱ་ག་ཏ་ས་
217

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
རྗེ་འོད་ཀྱི་
པ་རི་ཝ་རཿ ཨཱ་གཙྪ། ཨཱ་གཙྪ། ཨཉྙཾ། གན་དྷེ། པུཥྤ། དྷུ་པེ། པྲ་ཏི་གྲྀཧྞ་སརྦ་ཨརྠ་ཀུ་རུ་སྭཱ་
ཧཱ། ཞེས་བརྗོད་ཅིང་ལག་པ་གཉིས་ཁུ་ཚུར་བསྡུས་པའི་སོར་མོའི་རིམ་གྱིས་བཀྲོལ་ནས། མཐེ་
བོང་གཉིས་གུང་མོའི་ཚིགས་བར་བར་སྦྱར་ཞིང་མཛུབ་མོའི་ལྕགས་ཀྱུ་གཉིས་གཡོ་བས་སྤྱན་
དྲངས་ནས། དཀྱིལ་འཁོར་གྱི་ཕྱོགས་ལས་མེ་ཏོག་དཀར་བོ་གཅིག་ཐབ་ཏུ་དོར་བས། མེའི་
དཀྱིལ་འཁོར་དུ་ཟླ་བའི་གདན་ལ་བཞུགས་པར་གྱུར་པ་ལ་མཆོད་ཡོན་ལ་སོགས་པ་ནས་ཞོ་ཟན་
འབུལ་བའི་བར་སྔར་བཞིན་བྱ་སྟེ། ཁྱད་པར་ལྷ་སོ་སོའི་ལྗགས་ལ་ཧཱུཾ་ལས་བྱུང་བའི་རྡོ་རྗེ་འོ
སྦུ་གུ་ཅན་གྱིས་གསོལ་བར་བསམ་ཞིང་། ཨོཾ་ཨཱཿཛི་ན་ཛིཀ་ཧཱུཾ། ཞེས་པ་ལ་སོགས་པའི་སྙིང་བོ་རེ་
རེ་ནས་བརྗོད་པས། ཡམ་ཤིང་དང་སྲེག་བླུགས་དང་ཏིལ་ལ་སོགས་པའི་སྲེག་རྫས་ཐམས་ཅད་
ལན་གསུམ་མམ། བདུན་ཕུལ་ནས་སླར་ཡང་དགང་བླུགས་གཅིག་དབུལ་བར་བྱའོ། །དེ་ནས་
བསང་སྦྱང་ནི། སྔར་ལྟར་ཀི་ལ་ཡས་བྱ་ཞིང་། ལས་སྔགས་ཀྱིས་བསང་གཏོར་ཀྱང་བྱའོ། །སྲེག་
རྫ་ས་སོགས་དབུལ་བ་ནི། ཆོས་ཐམས་ཅད་རང་བཞིན་གྱིས་རྣམ་པར་དག་པའི་བྱང་ཆུབ་ཀྱི་
སེམས་བསྒོམ་ཞིང་། དང་བོར་མར་དགང་བླུགས་གཅིག་ཕུལ་བས་ལྷ་སོ་སོའི་སྙིང་བོ་ལན་རེ་
བརྗོད་ཅིང་། ལྷ་ཐམས་ཅད་རེ་རེ་ནས་གསལ་བཏབ་སྟེ། ཨོཾ་བོ་དྷི་པྲྀཀྵ་ཡེ་སྭཱ་ཧཱ། ཞེས་པས་ཡམ་
ཤིང་། ༀ་ཨགྣི་ཡེ་སྭཱ་ཧཱས་མར་གྱི་སྲེག་བླུགས་དང་། ཨོཾ་སརྦ་པཱ་པཾ་ད་ཧ་ན་བཛྲ་ཡེ་སྭཱ་ཧཱས་ཏིལ་
ནག་དང། ཨོཾ་སརྱ་སིད་དྷ་ཡེ་སྭཱ་ཧཱ། ཞེས་པས་ཡུངས་དཀར་དང་། ཨོྃ་བཛྲ་པུཥྤ་ཡེ་སྭཱ་ཧཱས་
འབྲས་དང་། ཨོཾ་སརྦ་སཾ་བོ་ཏི་སྭཱ་ཧྭས་ཟས་མཆོག་དང་། ཨོྃ་བཛྲ་བི་ཛ་ཡེ་སྭཱ་ཧཱས་འབྲས་སོ་བ་
དང་། ༀ་མ་ཧཱ་བེ་ག་ཡེ་སྭཱ་ཧཱས་ནས་དང་། ༀ་མ་ཧཱ་བ་ལ་ཡེ་སྭཱ་ཧཱས་མོན་སྲན་དང་། ཨོྃ་བཛྲ་
གྷསྨ་རཱི་ཡེ་སྭཱ་ཧཱས་གྲོ་དང་། ཨོཾ་བཛྲ་ཨ་ཡུ་ཥེ་སྭཱ་ཧྭས་དུར་བ་གསར་བ་དང་། ༀ་ཨ་པྲ་ཏི་ཧ་ཏ་
218

901
༼མོ༽
།དཔལ་གསང་བ་འདུས་པ་བཞུགས་སོ། །
བཛྲ་ཡེ་སྭཱ་ཧཱས། ཀུ་ཤ་དབུལ་ཞིང་། རྫ་ས་ལྷག་མ་རྣམས་ནི་རང་རང་གི་སྙིང་བོ་སྐུལ་ཚིག་དང་
བཅས་པས་དབུལ་ཏེ། དེ་ཡང་ཡམ་ཤིང་ལྟ་བུ་རྫས་ཚར་རེ་འབུལ་བའི་ཚེ། མགོར་ཨོཾ་ཨཱཿཛི་ན་
ཛིཀ་ཧཱུཾ། ཞེས་པ་དང་། བར་དུ་རྫས་ཀྱི་སྔགས་བརྒྱ་རྩ་བརྒྱད་ལ་སོགས་པ་དང་། ཐ་མའི་ཚེ། ༀ་
བོ་དྷི་པྲིཀྵ་ཡེ་ཆེའི་ནད་གདོན་སྡིག་སྒྲིབ་ཐམས་ཅད་ཤིནྟཾ་ཀུ་རུ་སྭ་ཧྭ། ཞེས་པའི་སྐུལ་ཚིག་དང་
སྦྱར་ནས། སླར་ཡང་མར་དགང་བླུགས་རེ་ཕུལ་ཏེ། ༀ་ཛི་ན་ཛིཀ་ཨཉྙཾ་པྲ་ཏིཙྪ་ཡེ་སྭཱ་ཧཱ། ཞེས་
པས་མཆོད་ཡོན་ཕུལ་ནས། ཨོཾ་ཨཱཿཛི་ནཛིཀ་ཧཱུཾ། ཆེ་གེ་འཁོར་བཅས་སམ་སེམས་ཅན་ཐམས་
ཅད་ཀྱི་ནད་གདོན་སྡིག་སྒྲིབ་ཐམས་ཅད་ཞི་བར་མཛད་དུ་གསོལ་སྭཱ་ཧཱ། ཞེས་པས་བསྐུལ་ལ་
སྔར་ལྟར་མེ་ལྷ་གཟི་བྱིན་བསྐྱེད་པར་བྱ་སྟེ། འདིར་འབྱོར་ན། དུ་རུ་ཀའི་ཕྱེ་མ་འབྲུ་མར་དང་སྦྱར་
བ་ལ་སྤགས་པའི་ཨ་ཀ་རུའི་དུམ་བུ་སོར་བཞི་བའམ། གུ་གུལ་ལམ། ས་ལུའི་ཐང་ཆུའི་སྦྱིན་
བསྲེག་བྱ་སྟེ། ལྷ་གཟི་བྱིན་བསྐྱེད་པར་བྱ་ཞིང་། འཁོར་རྣམས་ལ་ཨོཾ་ཨཱ་བཛྲ་བྷཾཀ ཅེས་པ་ལ་
སོགས་པ་མགོར་སྦྱར་ལ་སྔར་ལྟར་དབུལ་བར་བྱ་སྟེ། སྔགས་ཐམས་ཅད་ཀྱང་ཞི་ཞིང་འཇམ་པའི་
དབྱངས་རྒྱུན་མི་འཆད་པར་བཟླ་བར་བྱའོ། །དེ་ཡང་ཁུ་བའི་རྫས་ལས་གཞན་པ་འབུལ་བ་ན།
གཡོན་པ་དེ་བཞིན་གཤེགས་པའི་ཁུ་ཚུར་སྤྱི་བོར་བཟུང་ཞིང་གཡས་པའི་མཐེབ་སྲིན་གྱིས་སྲེག་
རྫས་རྣམས་ཕུལ་ཏེ། དེ་ལ་ཡམ་ཤིང་ཀུ་ཤ་དུར་བ་ལ་སོགས་པ་ནི། འོད་ཀྱི་དཀྱིལ་འཁོར་ལ་ཁུ་
བའི་རྫས་ཕལ་ཆེར་ནི་ཞལ་དུ། བཟའ་བཅའ་རྣམས་དང་འཐོར་འཐུང་ནི་ཕྱག་ཏུ། མེ་ཏོག་དབུ་
ལ། དྲི་བཟང་ཐུགས་ལ། མར་མེ་སྤྱན་ལ། ཞབས་བསིལ་ཞབས་ལ། བསང་གཏོར་སྐུ་ལ། མཆོད་
ཡོན་ཀུན་ལ་སྟེ། མར་མེ་དང་མཆོད་ཡོན་ནི་འབུལ་ས་མདུན་ནས་འབུལ་ལོ། །དེ་ལྟར་སྦྱིན་སྲེག་
བྱེད་པའི་ཚེ་རང་གི་སྙིང་གའི་ཏིང་ངེ་འཛིན་སེམས་དཔའ་ཨོཾ་གྱི་འོད་ཟེར་གྱིས་བསྒྲུབ་བྱ་ནད་པ་
ལྟ་བུ་བཀུག་སྣ་བུག་གཡོན་པ་ནས་ཞུགས་ཏེ། རྣམ་སྣང་གི་ཐུགས་ཀའི་ཡེ་ཤེས་སེམས་དཔའི་
219

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཐུགས་ཀར་ཟླ་བའི་སྟེང་དུ་འཁོར་ལོ་དཀར་བོའི་ལྟེ་བ་ལ་བཞག་ནས། \ ཏིང་ངེ་འཛིན་སེམས་
དཔའི་འོད་ཟེར་གྱིས་རྣམ་སྣང་ཡབ་ཡུམ་དཔག་མེད་སྤྱན་དྲངས། དེ་རྣམས་སྙོམས་པར་ཞུགས་
པའི་བྱང་ཆུབ་ཀྱི་སེམས་དཀར་ཞིང་བསིལ་བའི་རྒྱུན་གྱིས་དབང་བསྐུར་བས་ནད་དང་ནད་ཀྱི་
རྒྱུའི་སྡིག་པ་ཐམས་ཅད་བཀྲུས་ཤིང་བཅོམ་ནས་ནད་པ་དེའི་སྣ་བུག་གཡས་པ་ནས་ཕྱུང་། ནད་
དང་བྲལ་བའི་ལུས་ཤེལ་སྒོང་ལྟ་བུར་བསམས་ཏེ། མདུན་དུ་ཨོཾ་ལས་སྐྱེས་པའི་ཟླ་བ་ལ་བཞག
ཏིང་ངེ་འཛིན་སེམས་དཔའི་འོད་ཟེར་གྱིས་རྣམ་སྣང་ནམ་མཁའ་གང་བ་སྤྱན་དྲངས་གཅིག་ཏུ་
བསྡུས་ཏེ། བདུད་རྩིའི་རྣམ་པ་རང་གི་སྤྱི་བོ་ནས་ཞུགས། རྡོ་རྗེའི་ལམ་ནས་ལྷ་མོའི་པདྨར་
འཕྲོས་པ་ལས། ཆོ་ག་གསུམ་གྱིས་རྣམ་སྣང་དུ་བསྐྱེད། ཛི་ན་ཛིཀ་གིས་ཕྱིར་ཕྱུང་། རྣམ་སྣང་ནམ་
མཁའ་གང་བར་གྱུར་ཏེ། སྤྱན་མ་དང་སྙོམས་པར་ཞུགས་པའི་བྱང་ཆུབ་ཀྱི་སེམས་ཀྱི་རྒྱུན་གྱིས་
བསྒྲུབ་བྱ་དེ་ལ་དབང་བསྐུར་བས། བསྒྲུབ་བྱའི་རྒྱུད་ནད་ལས་གྲོལ་ཞིང་བརྟན་པར་བསམས་ལ།
ཨོཾ་ཨ༔ཧཱུཾ་གནས་གསུམ་དུ་བཀོད་དེ་བསྲུང་ངོ་། །གལ་ཏེ་གྲོང་ཁྱེར་དུ་རིམས་དྲག་པོའི་འཚེ་
བའམ། གདོན་དྲག་པོའི་འཚེ་བ་བྱུང་ན། གྲོང་ཁྱེར་གྱི་སྟེང་བར་སྣང་གི་ཕྱོགས་སུ་ཤིང་ཏ་ལའི་
ཚད་ཙམ་གྱི་རྡོ་རྗེ་ཆེན་པོ་རྩེ་ལྔ་འོད་ཟེར་དང་ལྡན་པ་བསྒོམས་ལ། དེའི་ལྟེ་བར་རྣམ་སྣང་གིས་
གཙོ་བྱས་པའི་དཀྱིལ་འཁོར་གྱི་འཁོར་ལོ་བསྒོམས་ལ། དེ་ལས་འོད་ཟེར་འཕྲོས་པའི་འོད་ཟེར་
དུས་མཐའི་མེ་ལྟར་འབར་བས། གདུལ་བྱ་རྣམས་ཀྱི་ནད་དང་གདོན་དང་ཉེ་བར་འཚེ་བ་དང་།
དེའི་རྒྱུ་སྡིག་སྒྲིབ་ཐམས་ཅད་བསྲེགས་ཏེ་འོད་ཟེར་གྱིས་སེམས་ཅན་དེ་རྣམས་བསྡུས་ནས་རྡོ་
རྗེའི་ལྟེ་བར་གཞུག་གོ །དེ་ནས་ལུས་ནད་དང་བྲལ་ནས་དྭངས་པའི་ཤེལ་ལྟར་གྱུར་ཏེ། རྡོ་རྗེ་
ལས་ཕྱུང་ནས་གྲོང་ཁྱེར་ལ་སོགས་པ་རང་བཞིན་དུ་བཀོད། དེའི་སྟེང་དུ་ནམ་མཁར་རྣམ་སྣང་
ཡབ་ཡུམ་སྙོམས་པར་ཞུགས་པའི་བྱང་སེམས་རྒྱན་གྱིས་དབང་བསྐུར་བས་ལུས་ཉམས་གསོ་
220

།